.30

JAVNI POZIV PROMOTORJEM ZA

JAVNO-ZASEBNO PARTNERSTVO ZA

IZVEDBO PROJEKTA

ENERGETSKO PRENOVO STAVB V LASTI

OBČINE BREZOVICA 2020

VSEBINA POZIVA

[1.POVABILO K ODDAJI VLOGE 3](#_Toc445876275)

[2.NAVODILA PROMOTORJEM ZA IZDELAVO VLOGE 3](#_Toc445876276)

[2.1. INFORMACIJE O JAVNEM PARTNERJU 3](#_Toc445876277)

[2.2. SPLOŠNE INFORMACIJE O JAVNEM POZIVU 3](#_Toc445876278)

[2.3. PRAVNA PODLAGA ZA IZVEDBO JAVNEGA POZIVA 3](#_Toc445876279)

[2.4. VPRAŠANJA 4](#_Toc445876280)

[2.5. OGLED OBJEKTOV 4](#_Toc445876281)

[2.6. DOKUMENTACIJA JAVNEGA PARTNERJA 4](#_Toc445876282)

[2.7. IZHODIŠČA JAVNEGA PARTNERJA 5](#_Toc445876283)

[2.8. VLOGA 7](#_Toc445876284)

[2.8.1.VSEBINA IN OBLIKA VLOGE 7](#_Toc445876285)

[2.8.2.ODDAJA, SPREMEMBA, UMIK TER JAVNO ODPIRANJE VLOG 8](#_Toc445876286)

[2.8.3.IZVEDBA PREDSTAVITVENIH SESTANKOV 8](#_Toc445876287)

[2.9. PRAVICE PROMOTORJEV 8](#_Toc445876288)

[2.10. NADALJEVANJE POSTOPKA 9](#_Toc445876289)

[3.OVOJNICA 10](#_Toc445876290)

# 1.POVABILO K ODDAJI VLOGE

Občina Brezovica, Tržaška cesta 390, 1351 Brezovica na podlagi 32. člena Zakona o javno-zasebnem partnerstvu (Uradni list RS, št. 127/06; v nadaljevanju: ZJZP) objavlja predmetni javni poziv promotorjem, s katerim poziva morebitne promotorje k podaji vlog o zainteresiranosti za izvedbo javno zasebnega partnerstva za projekt energetske prenove stavb v lasti Občine Brezovica, po sistemu energetskega pogodbeništva.

Zainteresirane promotorje vabimo, da oddajo vlogo o zainteresiranosti za izvedbo javno-zasebnega partnerstva, ki mora biti v celoti pripravljena v skladu s predmetnim pozivom, Pravilnikom o vsebini upravičenosti izvedbe projekta po modelu javno zasebnega partnerstva (Uradni list RS, št. 32/07) ter Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10, 27/16).

# 2.NAVODILA PROMOTORJEM ZA IZDELAVO VLOGE

## 2.1. INFORMACIJE O JAVNEM PARTNERJU

Naziv: OBČINA BREZOVICA

Naslov: Tržaška cesta 390, 1351 Brezovica

Internetni naslov: www.brezovica.si

Zakoniti zastopnik: Metod Ropret, župan

## 2.2. SPLOŠNE INFORMACIJE O JAVNEM POZIVU

Ime projekta: Izvedbo energetskega pogodbeništva za energetsko prenovo stavb v lasti občine Brezovica

Predmet-objekti:

* Osnovna šola Rakitna (objekt na parc. št. 334 k.o. Rakitna): menjava kotlovnice iz kurilnega olja na optimalnejši energent
* Zadružni dom Vnanje gorice: energetska sanacija objekta
* Podružnična šola Jezero: celovita energetska sanacija s kurilnico
* Vrtec Vnanje Gorice: energetska sanacija objekta
* Zdravstveni dom Podpeč

Številka javnega poziva: 1/2020

Vrsta postopka: Poziv promotorjem na podlagi 32. člena ZJZP v okviru predhodnega postopka na podlagi 1. poglavja III. dela ZJZP.

Kratek opis predmeta poziva: V okviru projekta je predvideno javno-zasebno partnerstvo za izvedbo energetskega pogodbeništva za energetsko prenovo objektov v lasti Občine Brezovica.

Variante: Variantne vloge so dopustne.

## 2.3. PRAVNA PODLAGA ZA IZVEDBO JAVNEGA POZIVA

Javni poziv promotorjem se izvaja na podlagi sledečih pravnih podlag:

* Zakon o javno-zasebnem partnerstvu (Uradni list RS, št. 127/06),
* Pravilnik o vsebini upravičenosti izvedbe projekta po modelu javno zasebnega partnerstva (Uradni list RS, št. 32/07),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10),

Energetski zakon (Uradni list RS, št. 17/14) ter na podlagi ostale veljavne zakonodaje na področju predmeta javno-zasebnega partnerstva

Navedeno zakonodajo mora promotor upoštevati pri pripravi vloge.

## 2.4. VPRAŠANJA

Promotorji lahko zastavijo vprašanja v zvezi s postopkom in ostalimi elementi projekta na elektronski naslov natasa.smrekar@brezovica.si. Skrajni rok za postavitev vprašanj je 19.6.2020 do 09.00 ure. Javni partner bo podal pojasnila preko portala javnih naročil.

## 2.5. OGLED OBJEKTOV

Ogled objektov je možen po predhodni najavi, ki mora biti podana na naslov natasa.smrekar@brezovica.si.

## 2.6. DOKUMENTACIJA JAVNEGA PARTNERJA

Dokumentacija javnega partnerja obsega kulturno varstvene pogoje za objekte, ki so predmet poziva.

Ta dokumentacija je sestavni del javnega poziva promotorjem in jo morajo potencialni promotorji upoštevati pri podaji vloge.

## 2.7. IZHODIŠČA JAVNEGA PARTNERJA

Izhodišča javnega partnerja so sledeča:

-        trajanje javno-zasebnega partnerstva največ 15 let;   
-        predvideni ukrepi za izboljšanje energetske učinkovitosti:

* Osnovna šola Rakitna (objekt na parc. št. 334 k.o. Rakitna): menjava kotlovnice iz kurilnega olja na optimalnejši energent
* Zadružni dom Vnanje gorice: energetska sanacija objekta
* Podružnična šola Jezero: celovita energetska sanacija s kurilnico
* Vrtec Vnanje Gorice: energetska sanacija objekta
* Zdravstveni dom Podpeč: energetska sanacija objekta

## 2.8. VLOGA

### 2.8.1.VSEBINA IN OBLIKA VLOGE

Vlogo promotorja o zainteresiranosti za izvedbo javno-zasebnega partnerstva mora vsebovati:

1. predstavitev promotorja, ki naj zajema vsaj:
   1. opis razvojnih in organizacijskih možnosti in sposobnosti promotorja (t.i. analiza razvojnih možnosti in sposobnosti investitorja),
   2. opredelitev finančnih sposobnosti promotorja,
   3. opredelitev tehničnih sposobnosti promotorja (npr. referenc na podobnih projektih),
   4. opredelitev kadrovskih sposobnosti promotorja,
   5. navedbo kontaktne osebe z ustreznim kontaktnimi podatki;
2. idejne rešitve za dosego razpisanih ciljev in tehnične specifikacije, ki naj zajema vsaj:
   1. predlog oblike javno-zasebnega partnerstva,
   2. predlog ukrepov za izboljšanje energetske učinkovitosti;
3. prikaz ocenjene vrednosti investicije ter predvidene finančne konstrukcije, iz katere bodo razvidna tveganja, ki bi jih zainteresirana oseba prevzela z oceno vrednosti posameznega prevzetega tveganja, ki naj zajema vsaj:
   1. predlog modela financiranja javno-zasebnega partnerstva,
   2. opredelitev in razčlenitev vložkov in zavez zasebnega partnerja,
   3. opredelitev in razčlenitev vložkov in zavez javnega partnerja,
   4. oceno tveganj predlaganega modela javno-zasebnega partnerstva z opredelitvijo katera tveganja prevzema zasebni, katera javni partner in katera so skupna;
4. časovni načrt izvedbe, ki naj zajema vsaj:
   1. predvideno trajanje razmerja javno-zasebnega partnerstva,
   2. terminski plan izvedbe posameznih ukrepov (prilagojen dejstvu, da gre pri projektu za vzgojno-izobraževalne objekte);
5. ekonomsko oceno projekta;
6. oceno izvedljivosti predlaganega projekta;

V okvir vloge mora promotor poleg zgoraj navedene vsebine glede na dejstvo, da gre za investicijski projekt vključiti tudi minimalno vsebino, kot jo glede na vrednost predlagane investicije opredeljuje Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10).

Vloga naj bo sestavljena iz enega (1) originalnega analognega izvoda in 1 izvoda v elektronski obliki (na zgoščenki ali usb ključku).

Vloga mora biti predložena v zaprti, zapečateni ovojnici, na kateri je nalepljen pravilno izpolnjen obrazec OVOJNICA.

Zaželeno je, da so vsi listi vloge prešiti z jamstvenikom ali vrvico, oba konca le-tega pa na zadnji (hrbtni) strani vloge pritrjena s pečatom ali lepilnim trakom, pritrditev pa zavarovana s štampiljko in podpisom osebe, ki sicer podpisuje vlogo. Način vezave je smiselno povzet iz 35. člena Zakona o notariatu (Uradni list RS, št. 2/07 - uradno prečiščeno besedilo, 33/07 - ZSReg-B, 45/08 in 91/13). Pregled vloge mora biti mogoč, ne da bi se pri tem pečat ali vrvica poškodovala.

Vloga in ostali dokumenti morajo biti v slovenskem jeziku. V primeru, če promotor predloži dokumente v tujem jeziku, javni partner lahko zahteva predložitev prevoda v slovenski jezik. Tehnična dokumentacija je lahko predložena v angleškem ali nemškem jeziku, pri čemer ima javni partner pridržano pravico, da promotorja pozove k predložitvi prevoda v slovenski jezik.

Stroške v zvezi s pripravo vloge v celoti nosijo promotorji.

### 2.8.2.ODDAJA, SPREMEMBA, UMIK TER JAVNO ODPIRANJE VLOG

Vloge morajo do roka za oddajo vlog prispeti na naslov javnega partnerja, ki je opredeljen v poglavju 2.1 razpisne dokumentacije.

Končni rok za oddajo vlog je 31.8.2020 do 9.00 ure.

Vloge morajo ne glede na način dostave (osebno ali po pošti) do vložišča prispeti do zgoraj navedenega roka, sicer se bodo štele za prepozno prejete (prejemna teorija).

Pred potekom roka za oddajo vlog lahko promotor v pisni obliki kadarkoli spremeni ali umakne že oddano vlogo. Po izteku roka za oddajo vlog, promotorji ne morejo več spreminjati ali umikati vlog.

Javno odpiranje vlog bo potekalo na naslovu javnega partnerja, opredeljenem v poglavju 2.1 razpisne dokumentacije, dne 31.8.2020 ob 09.30 uri.

### 

### 2.8.3.IZVEDBA PREDSTAVITVENIH SESTANKOV

Javni partner lahko po izvedenem odpiranju vlog organizira sestanke s promotorji, na katerih bodo imeli le-ti možnost dodatno predstaviti vsebino vloge o zainteresiranosti. Sestanki bodo vodeni z vsakim promotorjem ločeno. Termine sestankov bo javni partner uskladil naknadno.

## 2.9. PRAVICE PROMOTORJEV

Promotorji, ki bodo podali vlogo o zainteresiranosti za sklenitev javno-zasebnega partnerstva, bodo imeli v nadaljnjem postopku sklepanja enake pravice kot drugi kandidati.

S podajo vloge o zainteresiranosti se ne šteje, da je vlagatelj tudi kandidat v nadaljnjem postopku izbire izvajalca.

V kolikor bodo v vlogi o zainteresiranosti za sklenitev javno-zasebnega partnerstva priloženi dokumenti, ki celovito predstavljajo pravne, ekonomske, tehnične, okoljevarstvene ali druge pogoje za izvedbo postopka ali pomenijo kakšno drugače izvirno idejno rešitev, lahko javni partner, skladno s predpisi, ki urejajo oddajo javnih naročil, odloči o njihovem odkupu (na primer postopek s pogajanji brez predhodne objave), in to ne glede na to, ali nadaljuje postopek za sklenitev javno-zasebnega partnerstva.

Če javni partner na podlagi vloge zainteresirane osebe ne bo uvedel predhodnega postopka niti ne bo dosegel s promotorjem soglasja o odkupu dokumentov, mu bo dokumente vrnil. V tem primeru ohrani promotor vse pravice na dokumentih, priloženih vlogi o zainteresiranosti za sklenitev javno-zasebnega partnerstva.

## 2.10. NADALJEVANJE POSTOPKA

Na podlagi predložene dokumentacije promotorjev in morebitnih izvedenih predstavitvenih sestankov bo javni partner izdelal oceno o upravičenosti izvedbe projekta po modelu javno-zasebnega partnerstva, v okviru katere bo primerjal dokumentacijo, ki jo bo pripravil javni partner v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10) in dokumentacijo, ki jo bodo predložili zainteresirani promotorji.

# 3.OVOJNICA

|  |  |
| --- | --- |
| POŠILJATELJ (PROMOTOR): | PREJEMNIK (JAVNI PARTNER):  OBČINA BREZOVICA  Tržaška cesta 390  1351 Brezovica |
|  |
| VLOGA O ZAINTERESIRANOSTI  ZA JAVNO-ZASEBNO PARTNERSTVO  ZA IZVEDBO PROJEKTA ENERGETSKE PRENOVE STAVB JAVNEGA SEKTORJA 2020  »NE ODPIRAJ PRED POTEKOM ROKA ZA  ODDAJO VLOG!« | |
| DATUM IN URA PREJEMA VLOGE:  (izpolni vložišče naročnika) | |